প্রক্ষেপক
প্রক্ষেপক বা প্রক্ষেপণ যন্ত্র () মূলত একটি আলোক প্রযুক্তিগত যন্ত্র যা কোন স্থিরচিত্র বা চলমান চিত্রকে কোন কিছুর উপরে প্রক্ষেপ করে, সাধারণত প্রক্ষেপণ পর্দার উপর। বেশিরভাগ প্রক্ষেপক ছোট স্বচ্ছ লেন্সের ভেতর দিয়ে উজ্জ্বল আলো বের করে চিত্র তৈরি করে থাকে, কিন্তু কিছু নতুন ধরনের প্রক্ষেপক লেজারের সাহায্যে সরাসরি চিত্রকে প্রক্ষেপ করতে পারে। ভার্চুয়েল রেটিনাল ডিসপ্লে বা রেটিনা প্রক্ষেপক হলো এক বিশেষ ধরনের প্রক্ষেপক যা চিত্রকে বাহ্যিক কোন প্রক্ষেপণ পর্দার পরিবর্তে সরাসরি মানুষের চোখের রেটিনাতে প্রক্ষেপ করে।
আলোকচিত্রী
আলোকচিত্রী হলেন এমন একজন যিনি ছবি তোলেন। সাধারণত ক্যামেরা দিয়ে আলোকচিত্র গ্রহণ করা হয়। ক্যামেরার লেন্স এক্ষেত্রে কার্যকরী ভূমিকা পালন করে। আলোকচিত্র গ্রহণ করার শিল্প বা কাজকে আলোকচিত্রগ্রহণ বা ফটোগ্রাফি বলে। একে আলোকচিত্র শিল্প-ও বলা যায়। একজন প্রফেশনালা আলোকচিত্রী ছবি তোলেন আয়ের জন্য, একজন অ্যামাচার ছবি তোলেন বিভিন্ন আয়োজন, ব্যক্তি কিংবা নিজের আনন্দের জন্য। একজন প্রফেশনাল আলোকচিত্রী হতে পারেন একজন চাকুরীজীবি। সংবাদপত্র, ইভেন্ট ম্যানেজমেন্ট প্রতিষ্ঠান, বিয়ের অনুষ্ঠানসহ বিভিন্ন আয়োজনে আলোকচিত্রীর প্রয়োজন হয়। এসব প্রতিষ্ঠানে আলোকচিত্রীরা চাকুরী করে থাকেন।